2020. gada 30. aprīlī Rīkojums Nr. 230

Rīgā (prot. Nr. 28 24. §)

**Grozījumi Ministru kabineta 2018. gada 12. jūnija rīkojumā Nr. 262 "Par finansējumu robežšķērsošanas vietas "Terehova" modernizācijas projekta I posma būvniecībai, nomas maksas un komunālo pakalpojumu izdevumu segšanai"**

Izdarīt Ministru kabineta 2018. gada 12. jūnija rīkojumā Nr. 262 "Par finansējumu robežšķērsošanas vietas "Terehova" modernizācijas projekta I posma būvniecībai, nomas maksas un komunālo pakalpojumu izdevumu segšanai" (Latvijas Vēstnesis, 2018, 117. nr.; 2019, 226. nr.) šādus grozījumus:

1. Svītrot 1.1 punktu.

2. Papildināt rīkojumu ar 1.2 punktu šādā redakcijā:

"1.2 Paredzēt Finanšu ministrijas budžetā ilgtermiņa saistības pasākumam "Robežšķērsošanas vietas "Terehova" modernizācijas projekta 1. kārtas īstenošana" 2020. gadā 1 311 575 *euro* apmērā. Kopējais finansējuma apmērs, kas paredzēts robežšķērsošanas vietas "Terehova" modernizācijas projekta I posma būvniecības izdevumu segšanai 2018.–2020. gadā, ir 3 136 895 *euro*."

3. Aizstāt 4.2. apakšpunktā skaitli un vārdu "1. punktā" ar skaitli un vārdu "1.2 punktā".

Ministru prezidents A. K. Kariņš

Finanšu ministrs J. Reirs